Stadig flere danskere ryger en tur i gældsregistret hos selskabet Experian. Det såkaldte RKI-register satte efter første halvår ny rekord med knap 221.600 registrerede danskere. Det er knap to procent flere end for et halvt år siden, hvor 217.600 personer var inde i registret. Men på Læsø har de ikke problemer med at betale regningerne. Faktisk bor nogle af Danmarks bedste betalere på den nordjyske ø. Læsø er på andenpladsen på listen over kommuner med færrest borgere i RKI-registret. 2,26 borgere er i RKI på Læsø, og de skylder tilsammen 61.500 kroner. På toppen af listen over gode betalere er Allerød Kommune. Her er kun 1,99 procent af borgerne registreret i RKI. Det er i Lolland Kommune, hvor det står værst til. Her er 9,53 procent af borgerne registret i RKI.

Referat:
Stadig flere ryger i RKI-register, men på Læsø bor Danmarks næstbedste betalere.